**Projektu nedēļas globālajā izglītībā**

**Idejas tēmām**

1. **Savas pilsētas (ciema) kartēšana „Izsapņo nākotni”:**
	1. esošie objekti,
	2. nākotnē nepieciešamie, prioritātes,
	3. vizīte pilsētas domē vai pagasta pārvaldē,
	4. tikšanās ar attīstības plānošanas speciālistiem, iepazīšanās ar novada attīstības programmu un teritorijas plānojumu,
	5. domes sēdes simulācija – diskusija - lomu spēle par kādu vietējā vidē aktuālu jautājumu
2. **Globālās norises vietējā vidē „Mūsu pilsēta globālajā pasaulē”:**
	1. klašu projekta grupas pēta tēmas – ūdens, transports, atkritumi, migrācija u.c.,
	2. analizē statistiku, lielākās problēmas un to risinājumus – pasaules mērogā,
	3. pēta minētos jautājumus vietējā vidē,
	4. veido fotoreportāžas par globālā un lokālā saistību, noslēgumā - izstāde
3. **Vides izglītības nedēļa, fokusā - ūdens:**
	1. klases stundas par ūdens resursiem,
	2. aptauja ģimenēm par ūdens lietošanas ieradumiem,
	3. ekskursija uz vietējo ūdens apgādes uzņēmumu,
	4. skolas vizuālais noformējums – atgādnes pie ūdens krāniem par ūdens taupīšanu u.c.,
	5. vietējās upes, ezera vai dīķa piekrastes sakopšanas talka,
	6. noslēguma pasākums – (dziesmas, sakāmvārdi, pasakas par ūdeni – ludziņas, sadziedāšanās, krustvārdu mīklas, rotaļas)
4. **„Mūsu skola - ilgtspējīga skola”:**
	1. klašu projekta grupas pēta kādu no resursu grupām - elektroenerģija, pārtika, ūdens, papīrs u.c.,
	2. resursu lietojuma audits skolā un ģimenē – prezentācijas,
	3. izstāde – „Kā dzīvot un saimniekot ilgtspējīgi” – kā vecām lietām piešķirt „otru dzīvi”; zāļu tēju izstāde un degustācija, tirdziņš un/vai savstarpēja apdāvināšanās ar skolēnu un viņu ģimenes locekļu darinājumiem un ražojumiem
5. **Migrācija: globālais un personīgais:**
	1. klases stundas par migrācijas jautājumiem („Kristīnes dilemma”, pievelk/atgrūž cēloņi. lomu kartītes u.c. materiāli) – jēdzienu, statistikas un tendenču iepazīšana,
	2. kopā ar ģimenēm savas ģimenes migrācijas kartes veidošana,
	3. viena ģimenes locekļa migrācijas stāsta pierakstīšana,
	4. ģimeņu migrācijas karšu prezentēšana klašu grupās vai pasākums klases ietvaros kopā ar vecākiem

*/Izmantoti izglītības attīstības centra skolu tīkla projektu piemēri/*